CELEX: E2020C0090
Language: lv
Date: 2020-07-15 00:00:00
Title: EBTA Uzraudzības iestādes Lēmums Nr. 90/20/COL (2020. gada 15. jūlijs), ar ko simtu septīto reizi groza procesuālo un materiālo tiesību noteikumus valsts atbalsta jomā, grozot dažas valsts atbalsta pamatnostādnes un pagarinot to piemērošanas termiņu [2020/1576]

29.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 359/16
               
            
         EBTA UZRAUDZĪBAS IESTĀDES LĒMUMS
         Nr. 90/20/COL
         (2020. gada 15. jūlijs),
         ar ko simtu septīto reizi groza procesuālo un materiālo tiesību noteikumus valsts atbalsta jomā, grozot dažas valsts atbalsta pamatnostādnes un pagarinot to piemērošanas termiņu [2020/1576]
         EBTA UZRAUDZĪBAS IESTĀDE (“UZRAUDZĪBAS IESTĀDE”),
         Ņemot vērā Līgumu par Eiropas Ekonomikas zonu (“EEZ līgums”) un jo īpaši tā 61.–63. pantu un 26. protokolu,
         Ņemot vērā Nolīgumu starp EBTA valstīm par Uzraudzības iestādes un Tiesas izveidi (“Uzraudzības iestādes un Tiesas nolīgums”) un jo īpaši tā 24. pantu un 5. panta 2. punkta b) apakšpunktu, un
         Ņemot vērā Uzraudzības iestādes un Tiesas nolīguma 3. protokolu (“3. protokols”), jo īpaši tā I daļas 1. panta 1. punktu,
         tā kā:
         Saskaņā ar Uzraudzības iestādes un Tiesas nolīguma 24. pantu Uzraudzības iestāde īsteno EEZ līguma noteikumus par valsts atbalstu.
         Saskaņā ar Uzraudzības iestādes un Tiesas nolīguma 5. panta 2. punkta b) apakšpunktu Uzraudzības iestāde sniedz paziņojumus vai izdod pamatnostādnes par EEZ līgumā regulētajiem jautājumiem, ja minētais Līgums vai Uzraudzības iestādes un Tiesas nolīgums to skaidri paredz vai ja Uzraudzības iestāde to uzskata par nepieciešamu.
         Šo turpmāk minēto valsts atbalsta modernizācijas iniciatīvas satvarā pieņemto valsts atbalsta pamatnostādņu termiņš beidzas 2020. gada beigās:
         
                     a)
                  
                  
                     Reģionālā atbalsta pamatnostādnes 2014.–2020. gadam (1);
                  
               
                     b)
                  
                  
                     Pamatnostādnes par valsts atbalstu, lai veicinātu riska finansējuma ieguldījumus (2);
                  
               
                     c)
                  
                  
                     Pamatnostādnes par valsts atbalstu vides aizsardzībai un enerģētikai 2014.–2020. gadam (3);
                  
               
                     d)
                  
                  
                     Pamatnostādnes par EEZ līguma darbības un valsts atbalsta, kura mērķis ir sekmēt svarīgu projektu īstenošanu visas Eiropas interesēs, saderības analīzi (4);
                  
               
                     e)
                  
                  
                     Pamatnostādnes par īstermiņa eksporta kredīta apdrošināšanu (5) un
                  
               
                     f)
                  
                  
                     Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai (6).
                  
               Zaļā kursa un digitalizācijas programmas kontekstā Eiropas Komisija (“Komisija”) jau ir paziņojusi par savu nodomu līdz 2021. gada beigām pārskatīt vairākas pamatnostādnes.
         2020. gada 2. jūlijā Komisija pieņēma Paziņojumu par darbības termiņa pagarināšanu un grozījumiem Reģionālā atbalsta pamatnostādnēs 2014.–2020. gadam, Pamatnostādnēs par valsts atbalstu, lai veicinātu riska finansējuma ieguldījumus, Pamatnostādnēs par valsts atbalstu vides aizsardzībai un enerģētikai 2014.–2020. gadam, Pamatnostādnēs par valsts atbalstu grūtībās nonākušu nefinanšu uzņēmumu glābšanai un pārstrukturēšanai un Paziņojumā par kritērijiem, pēc kuriem analizē saderīgumu ar iekšējo tirgu valsts atbalstam ar mērķi sekmēt svarīgu projektu īstenošanu visas Eiropas interesēs, Komisijas paziņojumā – Nostādnes par valsts atbalstu pētniecībai, izstrādei un inovācijai un Komisijas Paziņojumā dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai (7).
         Lai, gatavojoties turpmākai valsts atbalsta noteikumu pārskatīšanai, nodrošinātu paredzamību un juridisko noteiktību, Komisija uzskatīja par lietderīgu savu pamatnostādņu, kuras atbilst a)–e) punktā minētajām Uzraudzības iestādes pamatnostādnēm, piemērošanas termiņu pagarināt līdz 2021. gada beigām. Pamatnostādnēm par valsts atbalstu grūtībās nonākušu nefinanšu uzņēmumu glābšanai un pārstrukturēšanai, kuras atbilst f) punktā uzskaitītajām pamatnostādnēm, Komisija piemērošanas termiņu pagarināja līdz 2023. gada beigām.
         Minēto noteikumu termiņa pagarināšana ļaus Komisijai pabeigt šo noteikumu izvērtēšanu kopā ar citiem valsts atbalsta modernizācijas iniciatīvas satvarā pieņemtajiem valsts atbalsta noteikumiem. Komisija 2019. gada 7. janvārī uzsāka minēto noteikumu izvērtēšanu “atbilstības pārbaudes” veidā. Pamatojoties uz minētā izvērtējuma rezultātiem, Komisija varēs lemt par minēto noteikumu atkārtotu pagarināšanu vai to atjaunināšanu.
         Ņemot vērā ekonomiskās un finansiālās sekas, ko Covid-19 uzliesmojums var radīt uzņēmumiem, Komisija uzskatīja, ka ir vajadzīgi arī dažu valsts atbalsta pamatnostādņu pagaidu pielāgojumi. Proti, saskaņā ar Reģionālā atbalsta pamatnostādnēm 2014.–2020. gadam, Pamatnostādnēm par valsts atbalstu vides aizsardzībai un enerģētikai 2014.–2020. gadam, Paziņojumu “Kritēriji, pēc kuriem analizē saderīgumu ar iekšējo tirgu valsts atbalstam ar mērķi sekmēt svarīgu projektu īstenošanu visas Eiropas interesēs” (IPCEI), un Nostādnēm par valsts atbalstu pētniecībai, izstrādei un inovācijai (8) uzņēmumiem, kas 2019. gada 31. decembrī nebija nonākuši grūtībās, bet pēc 2019. gada 31. decembra kļuva par grūtībās nonākušiem uzņēmumiem, līdz 2021. gada 30. jūnijam vajadzētu būt tiesīgiem saņemt atbalstu saskaņā ar minētajām pamatnostādnēm.
         Attiecībā uz Pamatnostādnēm par valsts atbalstu vides aizsardzībai un enerģētikai 2014.–2020. gadam Covid-19 uzliesmojuma izraisītā straujā elektroenerģijas cenu krituma dēļ var rasties situācijas, kad samazinās uzņēmumu elektrointensitāte. Tādā gadījumā uzņēmums, piemērojot 4. pielikumu BPV (bruto pievienotās vērtības) un elektrointensitātes aprēķināšanai uzņēmuma līmenī, var zaudēt atbilstību saskaņā ar 3.7.2. iedaļu (mērķtiecīgs finansējuma atjaunojamo energoresursu enerģijas atbalstam samazinājums konkurētspējas apsvērumu dēļ). Tādēļ Komisija uzskatīja, ka šīs situācijas pienācīgas risināšanas nolūkā būtu jāpielāgo izmantojamās aprēķina metodes.
         Šie Komisijas paziņojumu grozījumi un termiņu pagarinājumi attiecas arī uz Eiropas Ekonomikas zonu.
         Visā Eiropas Ekonomikas zonā ir jānodrošina EEZ valsts atbalsta noteikumu vienāda piemērošana atbilstoši EEZ līguma 1. pantā noteiktajam viendabīguma mērķim.
         Saskaņā ar EEZ līguma XV pielikuma 11. lappusē iekļautās nodaļas “VISPĀRĪGA INFORMĀCIJA” II punktu Uzraudzības iestādei pēc apspriešanās ar Komisiju ir jāpieņem tiesību akti atbilstoši Komisijas pieņemtajiem tiesību aktiem,
         Apspriedusies ar Komisiju,
         Apspriedusies ar EEZ EBTA valstīm,
         IR PIEŅĒMUSI ŠO LĒMUMU.
         
            1. pants
            Materiālo tiesību noteikumus valsts atbalsta jomā groza šādi.
            
                        1)
                     
                     
                        Reģionālā atbalsta pamatnostādnes 2014.–2020. gadam groza šādi:
                        
                                    a)
                                 
                                 
                                    pamatnostādņu 18. punktam pievieno šādu teikumu:
                                    “Tomēr šīs pamatnostādnes attiecas uz uzņēmumiem, kas nebija nonākuši grūtībās 2019. gada 31. decembrī, bet kļuva par grūtībās nonākušiem uzņēmumiem laikposmā no 2020. gada 1. janvāra līdz 2021. gada 30. jūnijam.”;
                                 
                              
                                    b)
                                 
                                 
                                    aiz 156. punkta iekļauj šādus apakšpunktus:
                                    
                                                “a)
                                             
                                             
                                                Ņemot vērā to, ka 2020. gada 31. decembrī beidzas valstu reģionālā atbalsta plānu derīguma termiņš, Iestāde aicina EEZ EBTA valstis līdz 2020. gada 15. septembrim paziņot Iestādei par savu nodomu pagarināt valstu reģionālā atbalsta plānu derīguma termiņu.
                                             
                                          
                                                b)
                                             
                                             
                                                Pēc valstu reģionālā atbalsta plānu pagarinājuma līdz 2021. gada 31. decembrim apstiprināšanas EEZ EBTA valstis var nolemt pagarināt spēkā esošās shēmas, kas apstiprinātas, pamatojoties uz šīm pamatnostādnēm. Par visiem šādu shēmu darbības termiņa pagarinājumiem ir savlaicīgi jāpaziņo Iestādei pirms to termiņa beigām.”;
                                             
                                          
                              
                  
                        2)
                     
                     
                        Pamatnostādņu par valsts atbalstu, lai veicinātu riska finansējuma ieguldījumus, 174. punktu aizstāj ar šādu:
                        
                                    “174)
                                 
                                 
                                    Iestāde piemēro šajās pamatnostādnēs noteiktos principus, veicot atbilstības novērtējumu par visu riska finansējuma atbalstu, ko plānots piešķirt no 2014. gada 1. jūlija līdz 2021. gada 31. decembrim.”;
                                 
                              
                  
                        3)
                     
                     
                        Pamatnostādnes par valsts atbalstu vides aizsardzībai un enerģētikai 2014.–2020. gadam groza šādi:
                        
                                    a)
                                 
                                 
                                    pamatnostādņu 11. punktam pievieno šādu teikumu:
                                    “Tomēr šīs pamatnostādnes attiecas uz uzņēmumiem, kas nebija nonākuši grūtībās 2019. gada 31. decembrī, bet kļuva par grūtībās nonākušiem uzņēmumiem laikposmā no 2020. gada 1. janvāra līdz 2021. gada 30. jūnijam.”;
                                 
                              
                                    b)
                                 
                                 
                                    103. punktu aizstāj ar šādu:
                                    
                                                “103)
                                             
                                             
                                                Šīs pamatnostādnes attiecas uz laikposmu līdz 2021. gada 31. decembrim. Tomēr tām būtu jāsagatavo pamats to mērķu sasniegšanai, kas paredzēti 2030. gada satvarā. Jo īpaši tiek sagaidīts, ka laikposmā no 2020. gada līdz 2030. gadam tradicionālie atjaunojamie energoresursi kļūs konkurētspējīgi energotīklā, un tādējādi subsīdijas un atbrīvojumi no balansēšanas pienākumiem būtu pakāpeniski jāsamazina un jāpārtrauc. Šīs pamatnostādnes atbilst minētajam mērķim un, izmantojot tirgus mehānismus, nodrošinās pāreju uz izmaksu ziņā efektīvu energoapgādi.”;
                                             
                                          
                              
                                    c)
                                 
                                 
                                    237. punktu aizstāj ar šādu:
                                    
                                                “237)
                                             
                                             
                                                Šīs pamatnostādnes piemēros no 2014. gada 1. jūlija, un tās aizstās 2010. gada 10. jūnijā publicētās pamatnostādnes par valsts atbalstu vides aizsardzībai (*1). Tās piemēros līdz 2021. gada 31. decembrim.
                                             
                                          
                                       (*1)  OV L 144, 10.6.2010., 1. lpp. un EEZ papildinājums Nr. 29, 10.6.2010., 1. lpp.”;"
                        
                                 
                              
                                    d)
                                 
                                 
                                    4. pielikumu groza šādi:
                                    
                                                i)
                                             
                                             
                                                pielikuma 2. punktu aizstāj ar šādu:
                                                
                                                            “2.
                                                         
                                                         
                                                            Piemērojot 3.7.2. iedaļu, EEZ EBTA valstis var izmantot:
                                                            
                                                                        a)
                                                                     
                                                                     
                                                                        to pēdējo trīs gadu vidējo aritmētisko, par kuriem ir pieejami BPV dati;
                                                                     
                                                                  
                                                                        b)
                                                                     
                                                                     
                                                                        tādu divu gadu vidējo aritmētisko, kas izvēlēti no pēdējiem trim gadiem, par kuriem ir pieejami BPV dati, ar nosacījumu, ka šo metodi vienādi piemēro visiem atbalsta saņēmējiem.
                                                                     
                                                                  
                                                      Iestāde uzskata, ka pāreja no aprēķiniem saskaņā ar a) metodi uz b) metodi nav uzskatāma par izmaiņām, par kurām jāziņo.”;
                                             
                                          
                                                ii)
                                             
                                             
                                                pielikuma 5. punktu aizstāj ar šādu:
                                                
                                                            “5)
                                                         
                                                         
                                                            Aprēķinot uzņēmuma elektroenerģijas patēriņu, jāizmanto nozares elektroenerģijas patēriņa efektivitātes rādītāji, ja tādi ir pieejami. Ja tie nav pieejami, EEZ EBTA valstis var izmantot:
                                                            
                                                                        a)
                                                                     
                                                                     
                                                                        to pēdējo trīs gadu vidējo aritmētisko, par kuriem ir pieejami dati;
                                                                     
                                                                  
                                                                        b)
                                                                     
                                                                     
                                                                        tādu divu gadu vidējo aritmētisko, kas izvēlēti no pēdējiem trim gadiem, par kuriem ir pieejami dati, ar nosacījumu, ka šo metodi vienādi piemēro visiem atbalsta saņēmējiem.
                                                                     
                                                                  Iestāde uzskata, ka pāreja no aprēķiniem saskaņā ar a) metodi uz b) metodi nav uzskatāma par izmaiņām, par kurām jāziņo.”;
                                                         
                                                      
                                          
                              
                  
                        4)
                     
                     
                        Pamatnostādņu par valsts atbalstu grūtībās nonākušu nefinanšu uzņēmumu glābšanai un pārstrukturēšanai 135. punktu aizstāj ar šādu:
                        
                                    “135)
                                 
                                 
                                    Iestāde šīs pamatnostādnes piemēros no 2014. gada 10. septembra līdz 2023. gada 31. decembrim.”;
                                 
                              
                  
                        5)
                     
                     
                        Pamatnostādnes par EEZ līguma darbības un valsts atbalsta, kura mērķis ir sekmēt svarīgu projektu īstenošanu visas Eiropas interesēs, saderības analīzi groza šādi:
                        
                                    a)
                                 
                                 
                                    pamatnostādņu 10. punkta a) apakšpunktam pievieno šādu teikumu:
                                    “Tomēr šīs pamatnostādnes attiecas uz uzņēmumiem, kas nebija nonākuši grūtībās 2019. gada 31. decembrī, bet kļuva par grūtībās nonākušiem uzņēmumiem laikposmā no 2020. gada 1. janvāra līdz 2021. gada 30. jūnijam.”;
                                 
                              
                                    b)
                                 
                                 
                                    50. punktu aizstāj ar šādu:
                                    
                                                “50.
                                             
                                             
                                                Šīs pamatnostādnes tiks piemērotas no 2016. gada 27. aprīļa līdz 2021. gada 31. decembrim.”;
                                             
                                          
                              
                  
                        6)
                     
                     
                        Pamatnostādņu par īstermiņa eksporta kredīta apdrošināšanu 40. punktu aizstāj ar šādu:
                        
                                    “40)
                                 
                                 
                                    Ņemot vērā nepieciešamību nodrošināt nepārtrauktību un juridisko noteiktību valsts atbalsta piemērošanai īstermiņa eksporta kredīta apdrošināšanas jomā, tiek uzskatīts, ka ir lietderīgi šīs pamatnostādnes piemērot līdz 2021. gada 31. decembrim. Tādējādi to darbības termiņš tiks saskaņots ar vairākuma to valsts atbalsta pamatnostādņu darbības termiņiem, kuras ir pieņemtas saskaņā ar valsts atbalsta modernizācijas programmu.”;
                                 
                              
                  
                        7)
                     
                     
                        Nostādņu par valsts atbalstu pētniecībai, izstrādei un inovācijai 10. punktam pievieno šādu teikumu:
                        “Tomēr šīs nostādnes attiecas uz uzņēmumiem, kas nebija nonākuši grūtībās 2019. gada 31. decembrī, bet kļuva par grūtībās nonākušiem uzņēmumiem laikposmā no 2020. gada 1. janvāra līdz 2021. gada 30. jūnijam.”
                     
                  
         
            2. pants
            Autentisks ir tikai šā lēmuma teksts angļu valodā.
         
         
            Briselē, 2020. gada 15. jūlijā
            
               
                  EBTA Uzraudzības iestādes vārdā –
               
               
                  priekšsēdētāja
               
               
                  atbildīgā kolēģijas locekle
               
               Bente ANGELL-HANSEN
            
            
               
                  kolēģijas loceklis
               
               Frank J. BÜCHEL
            
            
               
                  kolēģijas loceklis
               
               Högni KRISTJÁNSSON
            
            
               
                  līdzparakstījies Tieslietu un administratīvo lietu nodaļas direktors
               
               Carsten ZATSCHLER
            
         
         
            (1)  OV L 166, 5.6.2014., 44. lpp. un EEZ papildinājums Nr. 33, 5.6.2014., 1. lpp.; grozītas ar Uzraudzības iestādes Lēmumu Nr. 302/14/COL, OV L 15, 22.1.2015., 103. lpp. un EEZ papildinājums Nr. 4, 22.1.2015., 1. lpp.
         
            (2)  OV L 354, 11.12.2014., 62. lpp. un EEZ papildinājums Nr. 74, 11.12.2014., 1. lpp.; grozītas ar Uzraudzības iestādes Lēmumu Nr. 302/14/COL, OV L 15, 22.1.2015., 103. lpp. un EEZ papildinājums Nr. 4, 22.1.2015., 1. lpp.
         
            (3)  OV L 131, 28.5.2015., 1. lpp. un EEZ papildinājums Nr. 30, 28.5.2015., 1. lpp.
         
            (4)  OV L 39, 16.2.2017., 49. lpp. un EEZ papildinājums Nr. 11, 16.2.2017., 1. lpp.
         
            (5)  OV L 343, 19.12.2013., 54. lpp. un EEZ papildinājums Nr. 71, 19.12.2013., 1. lpp.; atkārtoti pieņemtas ar Uzraudzības iestādes Lēmumu Nr. 4/19/COL, OV L 163, 20.6.2019., 110. lpp. un EEZ papildinājums Nr. 48, 20.6.2019., 1. lpp., un grozītas ar Uzraudzības iestādes Lēmumu Nr. 030/20/COL, OV L 220, 9.7.2020., 8. lpp. un EEZ papildinājums Nr. 46, 9.7.2020., 1. lpp.
         
            (6)  OV L 271, 16.10.2015., 35. lpp. un EEZ papildinājums Nr. 62, 15.10.2015., 1. lpp.
         
            (7)  OV C 224, 8.7.2020., 2. lpp.
         
         
            (8)  Tās atbilst Uzraudzības iestādes Pamatnostādnēm par pētniecību, izstrādi un inovāciju, OV L 209, 6.8.2015., 17. lpp. un EEZ papildinājums Nr. 44, 6.8.2015., 1. lpp.